《南宫校文次韵马在新授经 其一》
明代·张以宁

玉堂深锁隔凡尘，夜合庭前月色春。剪烛焚香云满卷，开帘啜茗雪盈巾。

惭无清鉴酬明主，愿重巍科得伟人。觅句喜陪王左辖，老儒曾是幕中宾。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。